cyanic-selkie/wikianc huggingface dataset:
კრისტინა აგილერა
2004-2007 — კარიერული წინსვლა, ალბომი „საფუძვლებისაკენ“
აღსანიშნავია კრისტინას თანამშრომლობა ცნობილ ჯაზმენ ჰერბი ჰენკოკთან და მათი დუეტი „A Song for You“, ასევე აგილერასა და ანდრეა ბოსელის ერთობლივი ნამუშევარი „Somos Novios“. კრისტინამ ასევე მონაწილეობა მიიღო დისნეილენდის 50-ე წლისთავისათვის მიძღვნილ კონცერტში და შეასრულა სიმღერა „When You Wish upon a Star“. thumb|left||300 px|აგილერა ასრულებს სიმღერას [[Dirrty. ტურნე „საფუძვლებისაკენ“ (Back to Basics Tour)]]
აგილერას რიგით მესამე ალბომის — „საფუძვლებისაკენ“ ინგლ. „Back to Basics“ დებიუტი 2006 წლის 15 აგვისტოს შედგა აშშ-ში, გაერთიანებულ სამეფოში და კიდევ 11 ქვეყანაში. ორდისკიანი ალბომი შეიცავს 20-ანი, 30-ანი, და 40-იანი წლების ჯაზის, ბლუზისა და სოულის ელემენტებს. კრიტიკა შეეხო ალბომის ვიზუალურ მხარესაც. კრიტიკოსების თქმით, საჭირო სულაც არ იყო ორდისკიანი ფორმით გამოშვება. პირველი სიმღერა, რომელზეც კლიპი იქნა გადაღებლი არის „Ain't No Other Man“, რომელსაც დიდ წარმატება ხვდა წილად, მიაღწია მე-2 ადგილს მსოფლიო ჩარტებში, მე-6 ადგილს აშშ-ს ჩარტებში და მე-2-ეს გაერთიანებულ სამეფოში. ალბომის პროდიუსერებიდან აღსანიშნავია: დიჯეი პრემიერი, რეპერი კუამე, ლინდა პერი და მარკ რონსონი. ერთ-ერთი სიმღერა, სახელად „F.U.S.S.“, დაწერილი იქნა აგილერასა და მისი ყოფილი პროდიუსერის - სკოტ სტორჩის შორის მტრობის პასუხად. მალე გამოვიდა რიგით მეორე კლიპი გადაღებული სიმღერაზე „Hurt“, ამის შემდგომ კი სინგლზე — „Candyman“, რომლებსაც ასევე საზოგადო მოწონება ხვდათ წილად. გაიყიდა ალბომის 4,5 მილიონი ასლი მსოფლიო მასშტაბით.
2006 წლის მიწურულს გამოვიდა აგილერასა და ფაფ დედის კლიპი სიმღერაზე „Tell Me“, რომელიც შესულია დედის ალბომში Press Play. კრისტინამ ასევე წამოიწყო მისი რიგით მესამე ალბომის მსოფლიო ტურნე ევროპაში, ამას კი მოჰყვა ტურნე ჩრდილო ამერიკაში 2007 წლის მიწურულს. ამის შემდგომ ტურნეები აზიასა და ავსტრალიაში, რომელიც სავარაუდოდ უნდა დასრულებულიყო 3 აგვისტოს, თუმცა აგილერამ გააუქმა კონცერტი მელბურნში და ასევე 2 საბოლოო კონცერტი ოკლენდსში ავადმყოფობის გამო. კრისტინას ძვირადღირებული ტურნე მოიცავდა კაბარეს, ცირკს, ჯუკ ჯოინტს და კოსტუმებს რობერტო კავალის დიზაინით. ყოველივე ამან კი განსაზღვრა ის, რომ აგილერას ტურნე იყო ქალის ყველაზე წარმატებული აშშ ტურნე 2007 წელს. 2008 წლის დასაწყისში კრისტინამ გამოუშვა მისი საკონცერტო DVD სათაურით „Back to Basics: Live and Down Under“.
აგილერამ ტონი ბენეტთან ერთად NBC ეთერში (ტონი ბენეტი: ამერიკული კლასიკა და შაბათ ღამეს პირდაპირ ეთერში) შეასრულა სიმღერა „Steppin' Out With My Baby“. მომღერლებმა ერთად იმღერეს გრემის 59-ე საპრემიერო დაჯილდოებაზე და ორივე მათგანმა მიიღო გრემის საპატიო ჯილდო. სიმღერა „Steppin' Out“ გრემის 50-ე ყოველწლიურ დაჯილდოებაზე დასახელებული იყო ნომინაციაში საუკეთესო თანამშრომლობა პოპის ჟანრში.
2008-დღემდე — Keeps Gettin' Better და მეოთხე ალბომი
2008 წელს კრისტინამ როკჯგუფ როლინგ სტოუნზთან ერთად შეასრულა სიმღერა „Live With Me“. სინგლი შესრულებული იქნა ცოცხლად დოკუმენტური ფილმისათვის გაანათე. ფილმის საუნდრეკების ალბომი, სადაც ეს სიმღერაა შესული, გამოშვებული იქნა 2008 წლის 1 აპრილს. მუსიკის ინდუსტრიაში კრისტინას 10 წლიანი კარიერის აღსანიშნავად, RCA Records-მა 2008 წლის 11 ნოემბერს გამოუშვა Keeps Gettin' Better — A Decade of Hits. ნაკრების შეძენა მხოლოდ კომპანია Target Corporation-ის მაღაზიებში იყო შესაძლებელი. საუკეთესო ჰიტების ნაკრები შეიცავს სიმღერებს აგილერას სამივე ალბომიდან. მთავარი სინგლის „Keeps Gettin' Better“ პრემიერა გაიმართა 2008 MTV Video Music Awards-ზე და ბილბორდის საუკეთესო ასეულში დაიკავა მე-7 ადგილი.
აგილერა რიგით მეოთხე ალბომს შემდეგი სიტყვებით აღწერს: „მოკლე, საყვარელი და განსხვავებული“ წინა ალბომისაგან. 2008 წელს, ივლისში ჩაწერილ ინტერვიუში კრისტინამ ისაუბრა ახალი ალბომის შესახებ: „შემიძლია გითხრათ, რომ ეს ახალი ჩანაწერი გასართობი, სამხიარულო ხასიათისაა. გამოყენებული იქნება პოპ-არტი და ენდი უორჰოლის ხელოვნება ... და ვიზუალურად, ალბომი სავსე იქნება ფერებით“. მან ასევე დაამატა: „ასევე გამოყენებული იქნება თანამედროვე ელემენტი, რომელიც მოდის ჩემი სიყვარულიდან ტოკიოს მიმართ“. ავსტრალიელი მომღერალი და ტექსტების ავტორი სია ფარლერის განცხადებით, იგი დაწერს სიმღერებს აგილერას ახალი ალბომისთვის. სია აღნიშნავს, რომ მომღერალმა შესაძლოა დაიწუნოს მისი ნამუშევარი, თუმცაღა ამატებს, რომ ყველა შემთხვევაში იგი მეტად გახარებულია ამ თანამშრომლობით. „მე ნამდვილად ვარ სიას ფანი და ძალიან მახარებს ის ფაქტი, რომ მასაც სურს ჩემთან თანამშრომლობა და, შესაბამისად, ისიც ჩემი ფანია“ ,-აცხადებს კრისტინა. აგილერა ასევე იმუშავებს გოლდფრაპთან და ლედიტრონთან. სავარაუდოდ აგილერას ახალი ალბომი 2009 წლის ზაფხულში გამოვა. მისი მთავარი პროდიუსერი კი ისევ და ისევ ლინდა პერი იქნება.
ვოკალური შესაძლებლობა
აგილერას ვოკალი შეფასებულია როგორც საუკეთესო მისი თაობის სხვა მომღერლებს შორის. ჯონ ნორისმა განაცხადა, რომ კრისტინას გააჩნია 4-ოქტავიანი ხმის დიაპაზონი (ემტივი, All Eyes on Christina). COVE-ის 100 საუკეთესო ვოკალისტს შორის აგილერამ მიიღო შეფასება — 50/50, ხოლო ემტივის 22 საუკეთესო მუსიკალური ხმის სიაში მე-5 ადგილს დასჯერდა. კრისტინას შეუძლია იმღეროს ე.წ. სტვენის რეგისტრზე, რაც წარმოადგენს ადამიანის ხმის უმაღლეს რეგისტრს. გრემის 49-ე ყოველწლიურ დაჯილდოებაზე აგილერამ ბრაუნის სიმღერა — „It's A Man's Man's Man's World“ შეასრულა და მისმა ნამღერმა დაიკავა მე-3 ადგილი გრემის საუკეთესო მომენტების სიაში, უკან ჩამოიტოვა სელინ დიონის შესრულებული სიმღერა „My Heart Will Go On“. ინტერვიუში დიონმა განაცხადა: კრისტინა, ალბათ, საუკეთესო ვოკალისტია მთელ მსოფლიოში. კრისტინას რიგით მესამე სტუდიურ ალბომზე მუშაობისას, დიჯეი პრემიერმა განაცხადა, რომ აგილერა განსახიერებაა სრულყოფილი მომღერლისა, რომ მას ნამდვილად ძლიერი ხმა გააჩნია. რაც შეეხება ჟურნალ როლინგ სტოუნს, ყველა დროის 100 საუკეთესო მომღერალს შორის კრისტინამ მხოლოდ 58-ე ადგილი დაიკავა.
1999 წლის დებიუტიდან მოყოლებული, აგილერას ვოკლას ხშირად ადარებენ მერაია კერისა და უიტნი ჰიუსტონისას. Los Angeles Times-მა კი უფრო მეტიც, კრისტინას ხმა ბარბარა სტრეიზანდის, გლედის ნაითისა და არეტა ფრანკლინის ვოკალს შეადარა. აღსანიშნავია ისიც, რომ აგილერას ხშირად ადანაშაულებენ კონცერტებზე ზომაზე-მეტად მღერისათვის. კრისტინას დიდი ხნის პროდიუსერმა ლინდა პერიმ კომენტარი გააკეთა კრისტინას ერთ-ერთი სიმღერის Beautiful-ის ჩაწერის პროცესთან დაკავშირებით: „ვცდილობდი ჩარჩოები არ დამერღვია და ვთხოვდი ზედმეტი ჰოოო-ჰა“-სგან თავი შეეკავებინა, თუმცა ამის გაკეთება გაუჭირდა, ამიტომ იძულებული ვიყავი ყოველ ასეთ ჯერზე შემეწყვიტა პროცესი და თავიდან დამეწყო ყველაფერი“. პერიმ ასევე დაამატა: „მის ხმას სრულყოფილზე მეტად, ალბათ, უხეში უნდა ვუწოდო. იგი არაჩვეულებრივად ფლობს ვოკალს და შეუძლია დაიჭიროს ის, რაც ნებისმიერის სმენას მეტად უჭირს“.
სასიყვარული ურთიერთობები
კრისტინა საყვარელ მამაკაცებს ხშირად იცვლიდა. ეს ტიტული თავის დროზე ეკუთვნოდათ: ჯასტინ ტიმბერლეიკს, როკმუსიკოს დეივ გროლს, მსახიობ რობერტ დაუნ უმცროსს... რამდენიმე წარუმატებელი რომანის შემდეგ კრისტინამ, როგორც იქნა, იპოვა ნამდვილი სიყვარული. მისი რჩეული მუსიკალური პროდიუსერი ჯორდან ბრეტმენია. ერთმანეთი მათ 2003 წელს გაიცნეს, ხოლო 2005 წლის თებერვალში ნიშნობა გამოაცხადეს. იმავე წლის ნოემბერში წყვილმა ხმაურიანი ქორწილი მოაწყო. პატარძალი ლაკრუას საქორწინო კაბაში იყო გამოწყობილი.
„ჯორდანის გამოჩენამ ჩემი ცხოვრება თავდაყირა დააყენა. მანამდე ვთვლიდი, რომ სიყვარული გართობა იყო და მას სერიოზულად ვერ აღვიქვამდი. ჯორდანის გამოჩენამდე არასოდეს გამჩენია სურვილი, ვინმეს ცოლი ვყოფილიყავი. ჩვენი ქორწილი ყველაზე ლამაზი იყო, რაც კი ოდესმე გამიგია. იმ დღეს მართლაც ბედნიერი ვიყავი“, — აცხადებს კრისტინა.
კრისტინასა და ჯორდანის პირველი ვაჟი — მაქს ლირონ ბრეტმენი 2008 წლის 12 იანვარს შეეძინათ.
სქოლიო
კატეგორია:დაბადებული 1980  კატეგორია:ნიუ-იორკელები კატეგორია:დაბადებული 18 დეკემბერი კატეგორია:XX საუკუნის ამერიკელი ქალი მსახიობები კატეგორია:XXI საუკუნის ამერიკელი ქალი მსახიობები კატეგორია:XX საუკუნის ამერიკელი მომღერლები კატეგორია:XXI საუკუნის ამერიკელი ქალი მომღერლები კატეგორია:XX საუკუნის ამერიკელი ქალი მომღერლები კატეგორია:ამერიკელი თანამედროვე რიტმ-ენდ-ბლუზ მომღერლები კატეგორია:ამერიკელი დენს-მუსიკოსები კატეგორია:ამერიკელი მოცეკვავეები კატეგორია:ამერიკელი ქალი მოცეკვავეები კატეგორია:ამერიკელი ქალი პოპ-მომღერლები კატეგორია:ამერიკელი ქალი კინომსახიობები კატეგორია:ამერიკელი სოპრანოები კატეგორია:ამერიკელი სოულ-მომღერლები კატეგორია:ამერიკელი ქალი თეატრის მსახიობები კატეგორია:ამერიკელი ტელემსახიობი ქალები კატეგორია:ამერიკელი ქალი გამხმოვანებლები კატეგორია:ამერიკელი ქალი საზოგადო მოღვაწეები კატეგორია:ამერიკელი ქალი მუსიკალური პროდიუსერები კატეგორია:Brit Award-ის მფლობელები კატეგორია:საცეკვაო პოპის მუსიკოსები კატეგორია:ფემინისტი მუსიკოსები კატეგორია:გრემის ჯილდოს მფლობელები კატეგორია:ლათინური გრემის მფლობელები კატეგორია:ლათონოამერიკელი პოპ-მომღერლები კატეგორია:RCA Records-ის შემსრულებლები კატეგორია:Sony BMG-ის შემსრულებლები კატეგორია:მსოფლიო მუსიკის ჯილდოს გამარჯვებულები
ტყის ქათამი
ტყის ქათამი, ვალდშნეპი (Scolopax rusticola) — ფრინველი მეჭვავიასნაირთა რიგისა. მისი სხეულის სიგრძე 34-38 სმ, მასა — 270-350 აღწევს. გავრცელებულია ევროპასა და აზიაში. საქართველოში გვხვდება მიმოფრენისას, საგაზაფხულო გადაფრენა ჩვეულებრივ მარტის შუა რიცხვებში იწყება და ერთ თვეზე მეტს გრძელდება, საშემოდგომო გადაფრენა კი სექტემბრის ბოლოს იწყება და ორ თვემდე გრძელდება. ჩვენში მცირე რაოდენობით ბუდობს, აღწერილია ბორჯომის ტყიან მასივში. აგრეთვე ზამთრობს: საშემოდგომო გადაფრენისას შავი ზღვის ნაპირებთან დიდი რაოდენობით რჩება დასაზამთრებლად. ზამთარს ატარებს ჩრდილოეთ აფრიკაში, სამხრეთ ევროპაში, შუა და სამხრეთ აზიაში, ამიერკავკასიაეში. ბუდობს ნიადაგზე. პოლიგამია. დებს 4 კვერცხს, კრუხობს დედალი 17-24 დღე-ღამე. დედა დიდი მზრუნველობით უვლის თავის შვილებს და საფრთხის შემთხვევაში ბარტყი ფრენით გადაჰყავს უშიშარ ადგილზე. იკვებება ჭიაყელებით და მწერების მატლებით, რომელსაც გრძელი ნისკარტით იღებს ნიადაგიდან. გემრიელი ხორცის გამო სპორტული ნადირობის ობიექტია.
ლიტერატურა
კატეგორია:ტყის ქათმები
კუტლუბულატოვო
კუტლუბულატოვო (Ҡотлобулат; Кутлубулатово) — სოფელი რუსეთის ფედერაციაში, ბაშკირეთის რესპუბლიკის მელეუზის რაიონში.
2010 წლის მონაცემებით სოფელში ცხოვრობს 219 ადამიანი. რაიონულ ცენტრ მელეუზიდან დაშორებულია 20 კილომეტრით. უახლოესი რკინიგზის სადგურია მელეუზი, რომელიც დაშორებულია 20 კმ-ით.
2002 წლის აღწერის მიხედვით მოსახლეობის უმრავლესობას ბაშკირები შეადგენენ (91%).
სქოლიო
კატეგორია:მელეუზის რაიონის სოფლები
ფარშავანგი (მრავალმნიშვნელოვანი)
ტერმინით ფარშავანგი შეიძლება აღნიშნული იყოს:
პაველ ნედვედი
პაველ ნედვედი (დ. 30 აგვისტო, 1972) — ჩეხი ფეხბურთელი. თამაშობდა ნახევარმცველის პოზიციაზე. 1996 წლის ევროპის ვიცე-ჩემპიონი ჩეხეთის ეროვნული საფეხბურთო ნაკრების შემადგენლობაში. 2006 წლის მსოფლიო ჩემპიონატის და 2000, 2004 წლების ევროპის ჩემპიონატების მონაწილე. ითვლება თავისი დროის ერთ-ერთ საუკეთესო ნახევარმცველად. ასევე, აღიარებულია ჩეხეთის ყველა დროის ერთ-ერთ უდიდეს ფეხბურთელად. 2003 წლის ოქროს ბურთის მფლობელი.
ბავშვობის წლები
მიუხედავად იმისა, რომ პაშკა აქტიური სპორტით იყო დაკავებული, სკოლაში კარგად სწავლობდა, განსაკუთრებით მათემამტიკას და თითქმის გადაწყვეტილი იყო, რომ ბუღალტერი გამოვიდოდა. მაშინ ვერავინ წარმოიდგენდა, რომ ფეხბურთით მილიონების შოვნას შეძლებდა, ამიტომ სიღარიბიდან თავის დაღწევის ერთადერთ საშუალებად პეშკას ბუღალტრობა ეჩვენებოდათ, თუმცა მალე გადაწყვეტილება შეცვალა და საფეხბურთო სკოლის დასრულების შემდეგ პაველი ქალაქ პლზენის საფეხბურთო კლუბ ვიქტორიაში აღმოჩნდა. პატარა ფეხბურთელი აქ სიძნელეების წინაშე აღმოჩნდა, მას არც ძირითად შემადგენლობაში უთამაშია და არაც არაფერი მოუგია, ოცნებებით სავსე ბიჭს რეალობა სულ სხვანაირი დახვდა, როგორც შემდეგ თვითონ იხსენებდა, ამ კლუბში თამაშისას მიხვდა, რომ ნიჭი არაფერია თუ შრომისმოყვარეობაც თან არ ახლავს.
ბევრი მცდელობის მიუხედავად ძირითად შემადგენლობაში ადგილის მოპოვება ვერაფრით მოახერხა, დიდი გაბარიტების მქონე თანატოლები თავისუფლად მოქმედების საშუალებას არ აძლევდნენ. ამიტომაც ზუსტ დარტყმებში დაიწყო ვარჯიში, იმისათვის რომ სხვებთან შედარებით ამ კომპონენტში მაინც ჰქონოდა უპირატესობა. სწორედ დაყენებული, ზუსტი დარტყმებით გამოირჩეოდა პაველ ნედვედი მთელი კარიერის განმავლობაში.
ამასობაში სავალდებულო სამხედრო სამსახურიც მოუწია. ნედვედი პრაღის დუკლამ გადაიყვანა თავისთან. ეს კლუბი არმიული იყო და მათ იზრუნეს, რომ ახალგაზრდა ნახევარმცველი თავისთან ჩაერიცხათ.
სპარტა
მალე ქვეყანაში უსისხლო რევოლუცია მოხდა, დაიწყო ეკონომიკური რეფორმები და ფეხბურთმა მეორე პლანზე გადაიწია. ამიტომაც დუკლამ ნედვედი დიდი სიამოვნებით გაყიდა სპარტაში, რომელმაც სხვა კლუბებისაგან განსხვავებით ყველაზე მალე მოახერხა ადაპტაცია არასოციალურ ჩეხოსლოვაკიაში.
პაველ ნედვედმა სპარტაში პირველი სეზონი ისე ჩაამთავრა ერთი გოლის გატანაც ვერ მოახერხა, თუმცა, მალე ლიდერი გახდა და ქვეყნის ჩემპიონატი სამჯერ მოიგო. გარდა ამისა, ბომბარდირული ნიჭიც გამოავლინა და 1995-1996 წლების სეზონში ჩემპიონატში ყველაზე მეტი გოლი გაიტანა.
ლაციო
მალე სპარტამ ჰოლანდიურ პსვ -სთან წინასწარი შეთანხმება გააფორმა ნედვედის გაყიდვასთან დაკავშირებით, თუმცა ევროპის ჩემპიონატის მაღალ დონეზე ჩატარების შემდეგ ნათელი გახდა, რომ ნედვედის ფასმა აიწია, ამიტომაც სპარტამ პსვ-სთან გარიგება ჩაშალა და მოლაპარაკებები, რომის ლაციოსთან დაიწყო. გარიგებებში იტალიურ კლუბს ლეგენდარული დინო ძოფი წარმოადგენდა, რომელსაც ერთდროულად ორი ფეხბურთელი ჰყავდა შერჩეული - სპარტაკელი ილია ციმბალარი და ანალოგიური ამპლუის პაველ ნედვედი, თუმცა რუსებმა ფეხბურთელის გაყიდვაზე უარი განაცხადეს, ამიტომ რომაელებმა საბოლოოდ ჩეხი ირჩიეს, რაც 4,5 მილიონი დოლარი დაუჯდათ. ახალი შენაძენით კმაყოფილი დარჩა მთავარი მწვრთნელი ზდენეკ ზემანი.
პაველ ნედვედმა ახალ კლუბში ადაპტირება მალე მოახერხა. ლაციოს იმდენი ტიტული ერთ სეზონში არასდროს მოეგო. იტალიის თასს ქვეყნის სუპერთასიც მიაყოლეს და თასების თასის უკანასკნელ გათამაშებაშიც იმარჯვეს.
1999-2000 წლებში ლაციომ ოქროს დუბლი მოხერხა, სკუდეტო 28 წლიანი შესვენების შემდეგ მოიგო. მაშინ პაველ ნედვედის გვერდით ხუან სებასტიან ვერონი, ალესანდრო ნესტა და სხვა ვარსკვლავები ბრწყინავდნენ.
ჩეხმა ნახევარმცველმა 5 სეზონი გაატარა რომის ლაციოში, 2001 წელს კი კლუბის დატოვება მოუწია, რასაც რამდენიმე მიზეზი ჰქონდა. მწვრთნელის თანამდებობა დატოვა ერიქსონმა, მის ნაცვლად კი ძაკერონი მოვიდა, რომელმაც რატომღაც აითვალწუნა ნედვედი, გარდა ამისა, კლუბში ფინანსური კრიზისი დაიწყო, გუნდის ხელმძღვენელობამ კი გამოსავალი ფეხბურთელების გაყოდვაში ნახა. პაველ ნედვედიც იუვენტუსში აღმოჩნდა.
იუვენტუსი
ტურინული კლუბი იმ პერიოდში ძველი დიდების დაბრუნებას აპირებდა, მთავარ მწვრთნელად მარჩელო ლიპი დაინიშნა, მაგრამ გუნდიდან წავიდა ზინედინ ზიდანი და იუვენტუსის ხელმძღვანელობა მის შემცვლელს აქტიურად ეძებდა. მაშინ ლიპის განცხადებამ ბევრი გააოცა, მან პაველ ნედვედს სწორედ დიდებული ფრანგის მემკვიდრე უწოდა. წლების შემდეგ დამტკიცდა იტალიელი მწვრთნელის ნათქვამის ჭეშმარიტება. გულშემატკივრები და კლუბის ხელმძღვანელობაც დარწმუნდნენ, რომ ჩეხში გადახდილი 35 მილიონი სწორი ინვესტიცია იყო.
2001 წლის 2 დეკემბერს ნედვედმა პირველი გოლი გაიატანა „იუვენტუსის“ შემადგენლობაში. thumb|ნედვედი იუვენტუსის მაისურით. სატესტო მატჩი, ივლისი 2007 წ. 2001-2002 წლების სეზონში ნედვედმა მეორე სკუდეტო მოიგო, ამჯერად ”ბებერი ქალბატონის” შემადგენლობაში.
მომდევნო წლის ჩემპიონთა ლიგის ნახევარფინალში მან ჯერ გამარჯვების გოლი გაიტანა, შემდეგ კი სრულიად უწყინარ სიტუაციაში თამაშის წესი დაარღვია და ყვითელი ბარათი დაიმსახურა, ეს მეორე იყო იმ გათამაშებაში, რაც ავტომატურად ფინალის გამოტოვებას ნიშნავდა. გადამწყვეტ შეხვედრაში იუვენტუსი მილანს დაუპირისპირდა და პენალტების სერიაში გამარჯვება „მილანს“ დარჩა.
მიუხედავად ამისა 2003 წელს ნედვედმა ოქროს ბურთი მოიპოვა. მას ხმა იტალიელებმაც მისცეს, რომელთაც წესით მალდინის პირველობა უნდა ეღიარებინათ. დაჯილდოების ცერემონიალზეც თავმდაბალი იყო. ”ოქროს ბურთს ჩემზე მეტად სხვები იმსახურებდნენ ანრი, რაული ან ზინედინ ზიდანი. ისინი ფეხბურთის ვირტუოზები არიან, მე შავი მუშა, ისევე როგორც მამაჩემი, თუმცა მეც თითიქმის იმდენი ტიტული მაქვს მოგებული, რამდენიც მათ,”- განაცხადა ნედვედმა
მას შემდეგ, რაც იუვენტუსი უმაღლეს ლიგაში დაბრუნდა, პაველ ნედვედმა საფეხბურთო კარიერა დაასრულა.
სანაკრებო კარიერა
პაველ ნედვედი ჩეხეთის ნაკრებში მისი დაარსების დღიდან თამაშობს, უფრო სწორად მისი განახლების დღიდან - 1994 წლიდან. ჩეხეთის მაშინდელმა დამრიგებელმა დუშან უგრინმა მიიღო გადაწყვეტილება, რომ აქცენტი ახალგაზრდა ფეხბურთელზე გაეკეთებინა, თანაც უპირატესობას ისეთ ფეხბურთელებს ანიჭებდა, რომლებიც ჩეხეთის ჩემპიონატში თამაშობდნენ. არც შემცდარა - ჩეხებმა 1996 წლის ევროპის ჩემპიონატზე თამაშის უფლება მოიპოვეს.
იმ ჩემპიონატზე ჩეხებს ანგარიშს არავინ უწევდა და დაბალ შეფასებასაც აძლევდნენ. იმ ჯგუფში ჩეხეთთან ერთად გერმანია, იტალია და რუსები ცდილობდნენ წარმატების მიღწევას. თუმცა, ყველასათვის მოულოდნელად მეორე ადგილი მოიპოვეს და ჯგუფიდან გააღწიეს, მაგრამ ფინალამდე მისვლას თვითონაც ვერ წარმოიდგენდნენ. ევროპის 1996 წლის გადამწყვეტ შეხვედრაში სწორედ ჩეხებმა ითამაშეს გერმანიის წინააღმდეგ. მაშინ ოლივერ ბირჰოფმა გაუტანა გამარჯვების გოლი და ნედვედი და კომპანია ჩემპიონის ტიტულის გარეშე დატოვა. მას შემდეგ პაველ ნედვედი ნაკრების ლიდერად ჩამოყალიბდა. მართალია ჩეხები მსოფლიოს 1998 წლის ჩემპიონატზე ვერ მოხვდნენ, მაგრამ ევრო 2000-ის შესარჩევი ციკლი ერთი ამოსუნთქვით გაიარეს- არც ერთი მატჩი არ წაუგიათ. რაც შეეხება თვითონ ჩემპიონატს, ოთხი წლის წინანდელი შედეგის განმნეორება ვეღარ მოახერხეს. მიზეზი ისევ სიკვდილის ჯგუფი გახდა. ჯგუფურ ეტაპზე ჩეხები მსოფლიოს ჩემპიონ საფრანგეთან, მასპინძელ ჰოლანდიასა და დანიასთან ერთად მოხვდნენ. გარდა ამისა, ჩეხები პიერ ლუიჯი კოლინამაც გაწირა, ნედვედის გამო დანიშნულმა თერთმეტმეტრიანმა, მათ ასპარეზობას წერტილი დაუსვა.
უიღბლო გამოდგა ევროპის მომდევნო ჩემპიონატიც. 2004 წელს კარელ ბრიუკნერის სიმპათიური გუნდი სპეციალისტების ვარაუდით, ფინალში თამაშს იმსახურებდა. მაგრამ ნახევარფინალში მასპინძელ ბერძნებთან განვითარებული დრამის შემდეგ ჩეხეთის ნაკრები ტიტულის გარეშე დარჩა. ის შეხვედრა განსაკუთრებით მძიმე გამოდგა კაპიტან ნედვედისთვის. პირველი ტაიმის დასრულებამდე, პაველმა თავგანწირულად ითამაშა და მძიმედ დაშავდა. მის ნაცვლად მოედანზე შმიცერი გამოვიდა, რომელსაც ცუდად არ უთამაშია, მაგრამ სრულფასოვნად ვერ შეცვალა კაპიტანი. ძირითადი დრო გატანილი გოლების გარეშე დასრულდა. დამატებით დროში კი ტრიანოს დელასმა საბერძნეთი ფინალში გაიყვანა.
სწორედ ეს მატჩი აღმოჩნდა პაველ ნედვედის სანაკრებო კარიერაში უკანასკნელი.
პირადი ცხოვრება
პაველ ნედვედმა თავისი მომავალი მეუღლე მაშინ გაიცნო, როდესაც 15 წლის იყო, ივანა კი 13-ის. გოგონა პაველის სოფელში მეზობელი სოფლიდან ბებია-ბაბუასთან სტუმარდ ჩამოდიოდა ხოლმე. ოჯახის შექმნა კი უფრო გვიან 21 წლის ასაკში გადაწყვიტეს.
რესურსები ინტერნეტში
კატეგორია:დაბადებული 1972 კატეგორია:დაბადებული 30 აგვისტო კატეგორია:ჩეხი ფეხბურთელები კატეგორია:ჩეხოსლოვაკიელი ფეხბურთელები კატეგორია:პრაღის სპარტას ფეხბურთელები კატეგორია:ფიფას 100-ეული კატეგორია:1996 წლის ევროპის საფეხბურთო ჩემპიონატის ფეხბურთელები კატეგორია:2000 წლის ევროპის საფეხბურთო ჩემპიონატის ფეხბურთელები კატეგორია:2004 წლის ევროპის საფეხბურთო ჩემპიონატის ფეხბურთელები კატეგორია:2006 წლის მსოფლიო საფეხბურთო ჩემპიონატის ფეხბურთელები კატეგორია:ოქროს ბურთის მფლობელები
მოსკოვის ბავშვთა სახლი
მოსკოვის ბავშვთა სახლი ან სააღმზრდელო სახლი (რუს. Воспитательный дом в Москве) იყო ეკატერინე დიდისა და ივან ბეცკოის ამბიციური პროექტი 1760-იან წლებში. განმანათლებლობის ხანის ამ იდეალისტური ცდას მიზანი რუსული სახელმწიფოსთვის "იდეალური მოქალაქეების" გამოზრდა იყო ათასობით უპატრონო ბავშვთათვის უმაღლესი ხარიხსის აღზრდის, განათლებისა და პროფესიული კვალიფიკაციის მიცემით. მიუხედავად უხვი დაფინანსებისა და საუკეთესო პედაგოგებისა, ბავშვთა სახლში ჩვილთა მაღალი სიკვდილიანობა ვერ აღმოიფხვრა და მან, როგორც სოციალურმა ინსტიტუტმა, ვერ გაამართლა.
მთავარ შენობას, ქალაქის ერთ-ერთი უპირველეს და უდიდეს ნეოკლასიკურ ნაგებობას, კრემლსა და იაუზას მდინარეს შორის მოსკვორეცკაიას სანაპიროს დიდი ნაწილი უჭირავს — მდ. მოსკოვის სანაპიროს 379 მეტრი. კომპლექსი სამ ეტაპად შენდებოდა ორი საუკუნის განმავლობაში, კარლ ბლანკის გენ. გეგმიდან (1767) მის სრულ განხორციელებამდე 1940-იანებში. ამჟამად ყოფილი ბავშვთა სახლის კომპლექსში სარაკეტო ძალების აკადემია და რუსეთის სამედიცინო აკადემია არის განთავსებული.
კატეგორია:მოსკოვის შენობები და ნაგებობები კატეგორია:მოსკოვის ისტორია კატეგორია:ბავშვთა სახლები
მალაიური დათვი
მალაიური დათვიც ყოვლისმჭამელ ცხოველთა რიცხვს მიეკუთვნება, თუმცა მისი საყვარელი საჭმელია თაფლი. დროის უმეტეს ნაწილს იგი თაფლის ძებნაში ატარებს.
მალაიური დათვი ზომიერი ჰავის მიდამოებში ბინადრობს და აქტიურია მთელი წლის განმავლობაში. ამ სახეობის დაწყვილება წელიწადის ნებისმიერ დროსაა შესაძლებელი. პატარა ბელები იბადებიან ბუჩქნარის ფარულ ადგილებში. ამ დათვებს მხოლოდ ერთი მეწყვილე ჰყავთ.
რესურსები ინტერნეტში
კატეგორია:მალაიური დათვები
D'yer Mak'er
D'yer Mak'er (წარმოითქმის dʒəˈmeɪkə) — ინგლისური მძიმე როკ-ჯგუფ ლედ ზეპელინის მეექვსე სიმღერა 1973 წლის ალბომიდან Houses of the Holy. თავდაპირველად იწერებოდა doo wop-ის ჟანრში, მაგრამ მოგვიანებით რეგეის სტილში იქნა შესრულებული.
სიმღერის ავტორები არიან ჯონ ბონემი, ჯონ პოლ ჯოუნსი, ჯიმი პეიჯი და რობერტ პლანტი.
სქოლიო
კატეგორია:1973 წლის სიმღერები კატეგორია:ლედ ზეპელინის სიმღერები
ეკერენის ბრძოლა
ეკერენის ბრძოლა — ბრძოლა რომელიც გაიმართა 1703 წლის 30 ივნისს, ეს იყო ესპანეთის მემკვიდრეობისათვის ომის ნაწილი. ფრანგებმა ალყა შემოარტყეს ბევრად უფრო მცირე ჰოლანდიურ ძალებს და მოახერხეს მათი დამარცხება, გატეხვა და საბოლოოდ მათი უკან დახევა. ბრძოლას არანაირი სტრატეგიული ეფექტი არ ჰქონია.
პრელუდია
15 მაისს ბონის აღების შემდეგ, მარლბოროს ახლა სურდა ოსტენდის, ანტვერპენის დაპყრობა ან ფრანგების იძულება რომ ღია ბრძოლაში გამოსულიყვნენ. მან უბრძანა ჰოლანდიელ გენერალს, კოჰორნს, რომ გამართულიყო ოსტენდეში და ალყა შემოერტყა მისთვის. ჰოლანდიელი გენერალი ვან სპარე მიემართებოდა ანტვერპენის სამხრეთ-დასავლეთით, გენერალი ობდამი, ბერგენ ოპ ზუმიდან სამხრეთით, ხოლო თავად მარლბორო ლიერზე გაემართა.
ობდამს მოუწია თავისი რამდენიმე ბატალიონის გაგზავნა კოჰორნთან შესაერთებლად. ობდამის ძალები რომელსაც უკვე ყოველგვარი ძალა დაკარგული ჰქონდა 28 ივნისს გაემართნენ ბერგენ ოპ ზუმიდან ანტვერპენში. ის მეორე დღეს მივიდა ეკერენში, ანტვერპენის ჩრდილოეთით შვიდ კილომეტრში, ჰოლანდიური ციხესიმაგრე ლილოს სამხრეთით.
ბრძოლა
30 ივნისს, დილით ადრე, ფრანგი მხედრები მერქსემიდან და ეკერენიდან კაპელენის მიმართულებით გაემართნენ, რათა ჰოვენენის მახლობლად გაქცევის გზა გაეჭრათ ჰოლანდიელებისთვის ბრედასა და ბერგენ-ოპ-ზუმში დასაბრუნებლად. ბედმარის მარკიზი და მისი ესპანური ჯარები განლაგდნენ ვილმარსდონკის მახლობლად. ამის შედეგად შესაძლებელი გახდებოდა რომ ჰოლანდიური ძალები ყველა მხრიდან ყოფილიყო ძალით გარშემორტყმული.
მალე ჰოლანდიელმა მზვერავებმა აღმოაჩინეს ფრანგი ცხენოსნები და ობდამ სასწრაფოდ გაგზავნა თავისი კავალერია ჰოვენენში, მაგრამ უკვე გვიანი იყო, სოფელი ფრანგული ჯარით იყო სავსე. მეზობელი მუისბროკის დაპყრობის მცდელობაც ჩავარდა. შემდეგ ფრანგებმა შეუტიეს მათ, ობდამმა სცადა ოორდერენის აღება. შეტევა, მცირე ხნით წარმატებული იყო, მანამ სანამ ფრანგები სოფელს დაიბრუნებდნენ.
ბრძოლა მთელი დღის განმავლობაში მიმდინარეობდა. ბრძოლის პროცესი ხანგრძლივი და სისხლიანი იყო. ჰოლანდიელი მეთაურები ყველაფერს აკეთებდნენ და რაც შეიძლებოდა და სწრაფად ავსებდნენ მეომრების რაოდენობასა და საბრძოლო მარაგს. ბრძოლის დასასრულისკენ, ბევრ დანაყოფს ამოწურული ჰქონდა საბრძოლო მასალა, რის გამოც ბევრმა ჯგუფმა ბრძოლა ვერ გააგრძელა, მხოლოდ ჰოლანდიის რამდენიმე შენაერთმა შეძლეს გაეგრძელებინათ ბრძოლა ფიქსირებული ბაიონეტებით. ამასობაში ჰომპეშმა შეკრიბა რამდენიმე საკავალერიო ესკადრილია და თავს დაესხა 1500 ფრანკო-ესპანელ ცხენოსანს, რომლებიც ჯებირთან იყვნენ გადაჭედილნი. ფრანკო-ესპანური კავალერია გაიქცა, ჰომპეში მათ კილომეტრზე მეტ მანძილზე მისდევდა. რვა საათისთვის ობდამის კვალი აღარ იყო და სლანგენბურგმა გადაწყვიტა თავდასხმა ოორდერენზე. ფრიშჰაიმმა გაგზავნა თავისი კაცები რომლებიც წყლით გადაადგილდნენ და გამოჩნდნენ იქ, სადაც ფრანგები მათ არ ელოდნენ. გაიმართა ბრძოლა რომელიც ხანგრძლივი და მძიმე იყო, მაგრამ შეტევა წარმატებული აღმოჩნდა, მოპოვებული დროებითი სიმშვიდე დაირღვა და ჰოლანდიურ ჯარებს შეეძლოთ ღამის საფარქვეშ გადასულიყვნენ ლილოში.
შემდეგ
ბრძოლა გარდაუვალი იყო, მაგრამ რაღაც დოზით ორივე მხარემ გამარჯვება მოიპოვა. გარკვეულწილად ფრანგებმა მოიპოვეს, იმიტომ რომ მათ დაასრულეს ბრძოლის ველის ოკუპაცია, გარკვეულწილად კი ჰოლანდიელებმა, იმიტომ რომ მათ მოახერხეს და განდევნეს ფრანგები ბრძოლის ველიდან, რაც საშუალებას აძლევდა მათ, რომ ჰოლანდიელების უმრავლესობა გადასულიყო უსაფრთხო ადგილას. ეს შეიძლება ჩაითვალოს ორი გვირგვინის ოპერატიულ გამარჯვებად, რადგან მან შეაჩერა ჰოლანდიის მოძრაობა შელდტის გასწვრივ. ასევე ეს შეიძლება ჩაითვალოს ჰოლანდიელების ტაქტიკურ გამარჯვებად, რადგან მათ მოახერხეს ჯარის უმეტესი ნაწილის გადარჩენათ და ბრძოლის ველზე არც თუ ისე დიდი დანაკარგი განიცადეს.
ბუფლერსს ადანაშაულებდნენ იმაში, რომ მას ხელთ ჰქონდა გამარჯვების შესანიშნავი შანსი და მან ეს ყველაფერი ხელიდან გაუშვა. ბრძოლის დროს ობდამი პანიკაში ჩავარდა, ეშინოდა მტერს არ მოეკლა და ნაშუადღევს რამდენიმე მხედართან ერთად მოახერხა მტრის ტერიტორიაზე მალულად გავლა,ისინი ზუსტად ისე შეიმოსნენ როგორც ფრანგები იყვნენ შემოსილები, ამიტომ ირგვლივ ყველას ეგონა, რომ ისინი ფრანგები იყვნენ. მაგრამ ჰოლანდიელმა სამხედროებმა არ აპატიეს მას ეს უღირსი საქციელი და სამხედრო კარიერა გაუნადგურეს. სლანგენბურგი, თავის მხრივ, აღიარებული იყო, როგორც ჰოლანდიის გმირი. ის ასევე განრისხებული იყო მარლბოროზე, რომელსაც ფრანგება აჯობეს და მან თავისი დანაყოფი ბრძოლის ველზე ჰოლანდიელებს არ დაახმარა.
ჰოლანდიურმა ქვეითმა ჯარმა და კავალერიამ ბრძოლის ველზე თავიანთი შესაძლებლობების მაქსიმუმი აჩვენეს, ხოლო საფრანგეთისა და ესპანეთის ჯარებმა, მიუხედავად მათი უპირატესობისა, საკმაოდ ცუდად იბრძოლეს და ვერ მოახერხეს ბრძოლის ველზე ჰოლანდიელების შეჩერება. ჰოლანდიურმა ქვეითმა ჯარმა კიდევ ერთხელ დაამტკიცა, რომ საუკეთესოები იყვნენ ევროპაში, მაგრამ სწორედ ჰოლანდიური კავალერიის მიერ ნაჩვენებმა ბრძოლამ მოახდინა ყველაზე მეტად შთაბეჭდილება თანამედროვე საზოგადოებაზე. მათ აჩვენეს, რომ ისინი უკვე აღარაფრით აღარ ჩამოუვარდებოდნენ ფრანგულ და ესპანურ კავალერიას.
ჰოლანდიელებმა ხელთ ჩაიგდეს ერთი ქვემეხი, 2 კომპლექტი დრაგუნის დასარტყამი და მინიმუმ 17 ბანერი (რამდენიმე სხვა გამოიყენებოდა შარფად, სანამ ისინი შეგროვდებოდა). ფრანგებმა და ესპანელებმა მინიმუმ 2000 კაცი დაკარგეს. ჰოლანდიელებმა კი დაკარგეს დაახლოებით 1700 კაცი.
სქოლიო
კატეგორია:ესპანეთის ბრძოლები კატეგორია:საფრანგეთის ბრძოლები კატეგორია:ბრძოლები კატეგორია:ნიდერლანდების ბრძოლები კატეგორია:ანტვერპენის ისტორია კატეგორია:ესპანური მემკვიდრეობისათვის ომის ბრძოლები
პოლი სემსონი
პოლი სემსონი (Polly Samson; დ. 29 აპრილი, 1962) — ინგლისელი ჟურნალისტი, მწერალი და ფოტოგრაფი, დაბადებული ლონდონში. მისი მამა დიპლომატი იყო, ხოლო დედა - ჩინური წარმოშობის მწერალი (რომელმაც დაწერა წიგნი მაო ძედუნის ჯარში მსახურობის შესახებ). რთული ბავშვობის შემდეგ პოლი შეუერთდა საგამომცემლო ინდუსტრიას, სადაც ჰითკოტ უილიამსი გაიცნო. მასთან ქორწინებისას პოლის ეყოლა შვილი ჩარლი.
უილიამსთან დაშორების შემდეგ პოლიმ გაიცნო პინკ ფლოიდის გიტარისტი და ვოკალისტი დევიდ გილმორი. ისინი 1994 წელს დაქორწინდნენ, ჯგუფის საკონცერტო ტურნეს მსვლელობისას. ამ ქორწინებიდან პოლის ჰყავს სამი შვილი - ჯო, გებრიელ და რომენი გილმორები. ამჟამად ოჯახი ცხოვრობს დასავლეთ სასექსში.
პოლი თანამშრომლობს დევიდთან. მას ეკუთვნის პინკ ფლოიდის ალბომის The Division Bell და დევიდის სოლო-ალბომების On an Island (აგრეთვე მღერის და უკრავს პიანინოზე) და Rattle That Lock სიმღერების ტექსტები. იგი აგრეთვე რამდენიმე მოთხრობის ავტორია. არანაკლებ ცნობილია, როგორც ფოტოგრაფი. სემსონს აგრეთვე ეკუთვნის სიმღერის „Louder than Words“ ტექსტი (პინკ ფლოიდის ალბომიდან The Endless River ).
სქოლიო
კატეგორია:დაბადებული 1962 კატეგორია:ინგლისელი ჟურნალისტები კატეგორია:ინგლისელი მწერლები კატეგორია:ინგლისელი ფოტოგრაფები კატეგორია:დეივიდ გილმორი კატეგორია:პინკ ფლოიდი
მარიუპოლი
მარიუპოლი (Маріу́поль, 1948—1989 წლებში — ჟდანოვი, 1948 წლამდე — მარიუპოლი) — ქალაქი უკრაინის სამხრეთ-აღმოსავლეთში, აზოვის ზღვის ჩრდილოეთ სანაპიროზე, მდინარე კალმიუსის შესართავთან. 2021 წლის მონაცემებით, მარიუპოლის მოსახლეობა 431 859 ადამიანს შეადგენს და ამ მაჩვენებლით, წარმოადგენს უკრაინის სიდიდით მეათე და დონეცკის ოლქის მეორე უდიდეს ქალაქს.
1948 წლიდან 1989 წლამდე, საბჭოთა მოხელის, ანდრეი ჟდანოვის პატივსაცემად ქალაქს ჟდანოვი ერქვა; ქალაქებისთვის კომუნისტი ლიდერების სახელების დარქმევა საბჭოთა კავშირში გავრცელებული პრაქტიკა იყო.
2014 წელს დონბასში მიმდინარე ომის შემდეგ, როდესაც დონეცკი თვითგამოცხადებული დონეცკის სახალხო რესპუბლიკის დედაქალაქად გამოაცხადეს, მარიუპოლო დონეცკის ოლქის დროებითი ადმინისტაციული ცენტრი გახდა.
2022 წლის 13 მარტს, მარიუპოლს უკრაინის გმირი ქალაქის ტიტული მიენიჭა.
სქოლიო
კატეგორია:დონეცკის ოლქის ქალაქები
გოჩა ტყებუჩავა
გოჩა ტყებუჩავა (დ. 24 ნოემბერი, 1963) — ქართველი და საბჭოთა ფეხბურთელი და ფეხბურთის მწვრთნელი.
საკლუბო
კარიერა დაიწყო თბილისის „ლოკომოტივში“ 1982 წელს. საბჭოთა კავშირის მეორე ლიგაში ჩატარებული რამდენიმე თამაშის შემდეგ გადავიდა თბილისის „დინამოში“, ჩაატარა მხოლოდ ერთი მატჩი სარეზერვო გუნდში და გადავიდა მოსკოვის „დინამოში“. საბჭოთა კავშირის უმაღლეს ლიგაში მისი დებიუტი შედგა 23 მაისს, მე–12 ტურის მატჩში ტაშკენტის „ფახთაქორის“ წინააღმდეგ, 46-ე წუთზე შეცვალა ალექსანდრე ბოროდიუკი და 86-ე წუთზე შეძლო გოლის გატანა. მთელ სეზონში ითამაშა 17 მატჩი და გაიტანა 3 გოლი. 1983 წლის სეზონში ასევე ითამაშა დინამოში, 1984 წელს კი გადავიდა ლანჩხუთის „გურიაში“. 3 წლის მანძლზე გოჩამ ჩაატარა 132 მატჩი და გაიტანა 16 გოლი. 1986 წელს იგი დაეხმარა გუნდს უმაღლეს ლიგაში გადასვლაში, მაგრამ შემდეგ სეზონში ბოლო ადგილის დაკავების გამო გუნდი ისევ პირველ ლიგაში დაბრუნდა, რის გამოც გოჩამ დატოვა გურია. 1988 წელს ჩაირიცხა თბილისის დინამოში, მაგრამ ზაფხულში ისევ გურიაში დაბრუნდა, სადაც ითამაშა 4 სეზონი, ჩაატარა 98 მატჩი და მიითვალა 4 გოლი.1991 დან 1992 წლამდე თამაშობდა იბერიაში, 1992 დან 1993 წლამდე ფინურ „ილვესში“. 1993–1994 წლებში ირიცხებოდა თბილისის „დინამოში“, ხოლო 1994 წელს გადავიდა ისრაელში, სადაც ითამაშა კარიერის დასასრულამდე (2000).
სანაკრებო
1983 წელს გოჩა გამოიძახეს საბჭოთა კავშირის ახალგაზრდულ ნაკრებში მსოფლიო ჩემპიონატზე, რომელიც მექსიკაში ჩატარდა, მაგრამ არც ერთი მატჩი არ უთამაშია.
ერთადერთი მატჩი საქართველოს ეროვნულ ნაკრებში ჩაატარა 1994 წლის 26 ივნისს ლატვიის წინააღმდეგ.
სქოლიო
კატეგორია:დაბადებული 1963 კატეგორია:ქართველი ფეხბურთელები კატეგორია:საბჭოთა ფეხბურთელები კატეგორია:საბჭოთა კავშირის საფეხბურთო ჩემპიონატის ფეხბურთელები კატეგორია:თბილისის ლოკომოტივის ფეხბურთელები კატეგორია:მოსკოვის დინამოს ფეხბურთელები კატეგორია:ლანჩხუთის გურიას ფეხბურთელები კატეგორია:თბილისის დინამოს ფეხბურთელები კატეგორია:აშკელონის ჰაპოელის ფეხბურთელები კატეგორია:ქართველი ფეხბურთის მწვრთნელები კატეგორია:თბილისის დინამოს მწვრთნელები კატეგორია:საქართველოს ეროვნული საფეხბურთო ნაკრების მწვრთნელები კატეგორია:ზუგდიდის მწვრთნელები კატეგორია:დაბადებული 24 ნოემბერი
Fusidaphne bullata
Fusidaphne bullata — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
ჯანო ანანიძე
ჯანო ანანიძე (დ. 10 ოქტომბერი, 1992) — ქართველი ფეხბურთელი, რომელიც ამჟამად თავისუფალი აგენტია. ფეხბურთელს რუსეთში „ჟანოს“ მეტსახელით იცნობენ. უკანასკნელად თამაშობდა ვოლგოგრადის „როტორში“.
ახალგაზრდული გუნდები
ანანიძემ ფეხბურთის თამაში მის მშობლიურ ქალაქის კლუბ, ქობულეთის „შუქურაში“ დაიწყო. 11 წლამდე ფეხბურთელს მისი პირველი მწვრთნელი მერაბ მჟავანაძე ავარჯიშებდა. ამის შემდეგ იყო ნორჩი დინამოელი, რომელშიც ჯანო გია ხიზანიშვილის რეკომენდაციით მიიღეს. 2 წლის შემდეგ, ფეხბურთელის აგენტმა, რევაზ ჩელებაძემ ანანიძე კიევის „დინამოში“ ჩარიცხა.
2007 წლის ზაფხულში ჯანო საქართველოში დაბრუნდა და 16-წლამდელთა ეროვნულ გუნდს შეუერთდა. ნომებრამდე ანანიძემ ეროვნული გუნდის რიგებში რუსეთის ახალგაზრდული ნაკრების წინააღმდეგ 4 შეხვედრა ჩაატარა და 3 გოლი გაიტანა. მის დაბადების დღეს, 10 ოქტომბერს კი, ფეხბურთელმა მოსკოვის „სპარტაკთან“ კონტრაქტს მოაწერა ხელი.
მოსკოვის სპარტაკი
მარცხნივ|მინი|200 პქ|ჯანო ანანიძე 2010 წლის ივლისში 2009 წლიდან ჯანო „სპარტაკის“ ახალგაზრდული გუნდების ღირსებას იცავდა. მისი დებიუტი ამ ასაკობრივ ჯგუფში 2009 წლის 14 მარტს შედგა, „ზენიტის“ წინააღმდეგ. იმავე წლის 4 აპრილს, ნალჩიკის „სპარტაკთან“ შეხვედრაში ჯანომ პირველი გოლის გატანაც მოახერხა.
ზაფხულამდე ანანიძემ თავი კიდევ 3-ჯერ გამოიაჩინა, შედეგად, მოსკოვის „სპარტაკის“ მთავარმა მწვრთნელმა, ვალერი კარპინმა ფეხბურთელს სეზონისწინა მოსამზადებელ ეტაპზე უხმო. ქართველმა ფეხბურთელმა რამდენიმე ამხანაგურ შეხვედრაში მიიღო მონაწილეობა და ჩინებული შთაბეჭდილებაც დატოვა. სეზონისწინა მოსამზადებელი ეტაპის გავლის შემდეგ, ანანიძე კლუბის სხვა ახალგაზრდა ფეხბურთელებთან ერთად დუბლშემადგენლობას დაუბრუნდა, თუმცა მთავარ გუნდში გადმოყვანის პერსპექტივით.
მთავარ გუნდში ჯანოს დებიუტი 2009 წლის 15 ივლისს შედგა, „კრასნოდარის“ წინააღმდეგ. მატჩი რუსეთის თასის ეგიდით გაიმართა. ქართველმა მოთამაშემ სადებიუტო შეხვედრაში შესანიშნავი გოლის გატანაც მოახერხა.
3 დღის შემდეგ, ანანიძე „სპარტაკის“ დუბლებს შესანიშანვი გოლით დაუბრუნდა, გაიტანა რა გოლი „კრილია სოვეტოვის“ წინააღმდეგ.
2009 წლის 1 აგვისტოს, ჯანოს დებიუტი ჰქონდა რუსულ პრემიერლიგაში, კრასნოდარის „ყუბანის“ წინააღმდეგ. ის მოედანზე 70-ე წუთზე გამოჩნდა.  30 აგვისტოს კი, ანანიძემ უკვე ტურის და საერთოდ, ჩემპიონატის ცენტრალურ შეხვედრაში მიიღო მონაწილეობა, ყაზანის „რუბინის“ წინააღდმეგ, ის 46-ე წუთიდან გამოჩნდა მინდორზე და  მიუხედავად მარცხისა, თავისი გუნდის რიგებში საუკეთესო იყო.
13 სექტემბერს შედგა ანანიძის დებიუტი სპარტაკის მთავარი გუნდის ძირითად შემადგენლობაში, - მოსკოვის „დინამოს“ წინააღმდეგ, მან შეხვედრა სრულად ჩაატარა და საკმაოდ მაღალი შეფასებაც დაიმსახურა.
ეროვნული ნაკრები
გაჩნდა საშიშროება იმისა, რომ ფეხბურთელს მიეღო რუსეთის მოქალაქეობა, რაც მას ავტომატურად საქართველოს ნაკრებში თამაშს გამორიცხავდა, თუმცა ჯანომ არჩევანი მისი სამშობლოს სასარგებლოდ გააკეთა.
სექტემბერში, იტალიის ნაკრებთან, მსოფლიო ჩემპიონატის შესარჩევ მატჩებში სათამაშოდ ანანიძე ეროვნულ გუნდში კვლავ გამოიძახეს. შეკრებაზე თბილისში ჩამოსულმა ჯანომ, კიდევ ერთხელ დაადასტურა მისი სურვილი დაეცვა მშობლიური ნაკრების ღირსება.
5 სექტემბერს, იტალიის ნაკრებთან შეხვედრაში შედგა ანანიძის დებიუტი ეროვნული გუნდის რიგებში. ჯანომ მე-60 წუთამდე იასპარეზა, რის შემდეგაც მის ნაცვლად მოედანზე მათე ვაწაძე გამოჩნდა. 4 დღეში, ანანიძემ საკუთარი ქვეყნის 21 წლამდელთა ეროვნულ გუნდში იასპარეზა, თურქეთის ნაკრების წინააღმდეგ.
სტატისტიკა
განახლებულია 2009 წლის 15 სექტემბერს.
ტიტულები
„როსტოვი“ „სპარტაკი მოსკოვი“
სქოლიო
კატეგორია:დაბადებული 1992 კატეგორია:ქობულეთის მუნიციპალიტეტში დაბადებულები კატეგორია:ქართველი ფეხბურთელები კატეგორია:ქობულეთის შუქურას ფეხბურთელები კატეგორია:ნორჩი დინამოელის ფეხბურთელები კატეგორია:კიევის დინამოს ფეხბურთელები კატეგორია:მოსკოვის სპარტაკის ფეხბურთელები კატეგორია:როსტოვის ფეხბურთელები კატეგორია:საქართველოს ნაკრების ფეხბურთელები კატეგორია:დაბადებული 10 ოქტომბერი კატეგორია:საქართველოს წლის ფეხბურთელები ჯანო კატეგორია:ვოლგოგრადის როტორის ფეხბურთელები კატეგორია:ანორთოსისის ფეხბურთელები კატეგორია:ეროვნული ლიგის ფეხბურთელები
მექსიკის კუნძულების სია
thumb|right|250px|კ. გვადალუპე thumb|right|250px|კ. ოლბოქსი thumb|right|250px|კ. კოსუმელი thumb|right|250px|კ. კონტოი
thumb|right|250px|კ. ტიბურონი მექსიკის კუნძულების სია - ეს არის მექსიკის კუნძულების არასრული სია.
რესურსები ინტერნეტში
*
Sadeness (Part I)
"Sadeness (Part I)" — მუსიკალურ პროექტ ენიგმას სიმღერა. იგი გამოვიდა 1990 წელის ნოემბერში, როგორც ოთხიდან პირველი სინგლი, ალბომიდან MCMXC a.D.. სიმღერა საერთაშორისო ჰიტად იქცა, მოხვდა რა 24 ქვეყნის ჩარტების პირველ პოზიციებზე და სხვა ქვეყნების საუკეთესო ათეულებში, მათ შორის - აშშ-ში, სადაც იგი პოპულარული სიმღერების ჩარტის მეხუთე პოზიციაზე იმყოფებოდა, ხოლო საცეკვაო ჩარტში - პირველზე. ამ ქვეყანაში მან ოქროს სტატუსი მიიღო. მსოფლიო მასშტაბით გაიყიდა 5 მილიონი ასლის ოდენობით.
სქოლიო
კატეგორია:ენიგმას სიმღერები კატეგორია:1990 წლის სიმღერები კატეგორია:1991 წლის სიმღერები
ნეჯიფ ჰაბლემითოღლუ
ნეჯიფ ჰაბლემითოღლუ ( Necip Hablemitoğlu; 1954 წლის 28 ნოემბერი, ანკარა —  2002 წლის 19 დეკემბერი, ანკარა)  —   თურქი მეცნიერი, ისტორიკოსი. 2002 წელს მოკლეს საკუთარი სახლის წინ. მკვლელობის დამნაშავეები ჯერ არ არიან ნაპოვნი.
ბიოგრაფია
1977 წელს ჰაბლემითოღლუმ დაამთავრა ანკარის უნივერსიტეტის პოლიტიკურ მეცნიერებათა ფაკულტეტის პრესისა და ჟურნალისტიკის სკოლა. 1977 წლიდან 1978 წლამდე ყოველთვიური ჟურნალის  Dilde, Fikirde, İşde Birlik ( ერთიანობა ენაში, იდეასა და მუშაობაში ) გამომცემელი იყო. გარკვეული პერიოდის განმავლობაში მუშაობდა ბეჭდვით კონსულტანტად რამდენიმე ორგანიზაციაში, შემდეგ დაიცვა სამაგისტრო და სადოქტორო დისერტაცია ათათურქის რეფორმების ისტორიაზე ანკარის უნივერსიტეტში.
ის იყო დაქორწინებული პროფესორ ჯენგიულ ჰაბლემითოღლუზე, წყვილს ორი ქალიშვილი,შეეძინა კანიცე და უივარი, რომლებსაც ოსმალეთის იმპერიის დასავლეთსა და ჩრდილოეთში მდებარე ყველაზე შორეული ციხესიმაგრეების სახელი დაარქვეს.
სამეცნიერო საქმიანობა
ჰაბლემითოღლუ ანკარის უნივერსიტეტში კითხულობდა ლექციებს ათათურქის შესახებ..
კვლევები ყირიმელი თათრებისშესახებ
ჰაბლემითოღლუს პირველი ნაშრომი იყო სტატიების სერია სახელწოდებით "Yuzbinlerin Surgunu" ( ასიათასთა დეპორტაცია ), რომელიც გამოქვეყნდა 1970-იან წლებში თურქულ ყოველდღიურ გაზეთ „აკშამში“. ეს სტატიები მოგვიანებით გამოიცა ამავე სახელწოდების წიგნის სახით. მაშინ, როდესაც მეორე მსოფლიო ომის დროს საბჭოთა ხელისუფლების მიერ ყირიმელი თათრების დეპორტაციის საკითხთან დაკავშირებით მთელი მსოფლიო, მათ შორის თურქული სამყარო დუმდა, ცივი ომის ეპოქაში დაწერილი ჰაბლემითოღლუს სტატიები იყო გაბედული მცდელობა მიექცია მსოფლიო ყურადღება ამ პოლიტიკურ საკითხზე. მან განაგრძო მუშაობა ყირიმელ თათრებთან და თურქებთან დაკავშირებულ სხვა საკითხებზე. 1970-იანი წლების დასაწყისში გამოსცა ჟურნალი Birlik.
მოგვიანებით გამოაქვეყნა ნაშრომი "Arlık Rusyası'nda Türk Kongreleri (1905-1917)" (თურქთა კონგრესები მეფის რუსეთში (1915–1917 წწ.) ), მიძღვნილი რუსეთში მცხოვრები თურქი ხალხების ისტორიას. მეუღლესთან  თანაავტორობით ჯენგიულ ფაბლემითოღლუმ დაწერა წიგნი ყირიმელი თათრების ისტორიის შესახებ, Shefika Gaspirali ve Rusya'da Turk Kadin Hareketleri (1893-1920) ( შეფიქა გასპირინსკაია და თურქი ქალთა მოძრაობა რუსეთში (1893–1920)). დოქტორმა ნეჯიფ ჰაბლემითოღლუმ ასევე დაწერა მრავალი სტატია ყირიმისა და ყირიმელი თათრების თემაზე, რომლებიც ძირითადად გამოქვეყნებულია ყირიმულ თათრულ ჟურნალში Kırım, რომელიც გამოდის ყოველთვიურად ანკარაში, თურქეთი.
კვლევები თურქეთში გერმანული არასამთავრობო ორგანიზაციების შესახებ
წიგნში "Alman Vakıfları ve Bergama Dosyası" (გერმანული ფონდები და ბერგამის ფაილი), მან თურქეთში მოქმედი გერმანული არასამთავრობო ორგანიზაციები ჯაშუშობაში დაადანაშაულა. სასამართლოში ბრალდებები უსაფუძვლო აღმოჩნდა, რის შედეგადაც გამომცემელი 50 მილიარდი ლირი თ დაჯარიმდა (მოგვიანებით ჯარიმა 1 მილიარდამდე შემცირდა მას შემდეგ, რაც პროკურატურამ განაცხადა, რომ მათი საჩივარი არ იყო ფულადი). ბერგამის პრობლემა ეხებოდა ოქროს მოპოვების მრეწველობას. ამბობდნენ, რომ თურქეთს გერმანიიდან ყოველწლიურად 800 მილიონი დოლარის ოქროს შემოჰქონდა და ბერგამოს ოქროს მაღაროს ამოქმედება საფრთხეს წარმოადგენდა, რომელიც უნდა შეჩერებულიყო. ამ მიზნის მისაღწევად, როგორც ამტკიცედნენ, თურქეთში სხვადასხვა გერმანული არასამთავრობო ორგანიზაციების ოფისები ორგანიზებას უწევდნენ ადგილობრივი სოფლების მოსახლეობას  და აფინანსებდნენ მაღაროს საწინააღმდეგო საპროტესტო მოძრაობებს ამ ტერიტორიაზე.
გიულენის მოძრაობა
მისმა წიგნმა "Köstebek" ან "Spy", რომელიც გამოქვეყნდა სიკვდილის შემდეგ, ამხილა ფეთჰულაჰ გიულენის მოძრაობა. ამ წიგნში ჰაბლემითოღლუ ამტკიცებდა, რომ გიულენის მოძრაობა უკანონო დაჯგუფებას წარმოადგენდა თურქეთის პოლიციაში. 1999 წლის ივნისში ის გამოჩნდა სატელევიზიო გადაცემაში, სადაც ისაუბრა გიულენისტურ ორგანიზაციაზე. ამ გადაცემაში მან დეტალურად აღწერა გიულენის მოძრაობის სტრუქტურა და შინაგანი საქმიანობა და მისი კავშირები საგარეო დაზვერვის სააგენტოებთან. ამ გადაცემის შემდეგ უცნობი პირები მას ანგარიშსწორებით დაემუქრნენ.
მკვლელობა
ნეჯიფ ჰაბლემითოღლუს მკვლელობის საქმე არ გახსნილა. ერთ-ერთი ვერსიით, იგი მოკლეს  საიდუმლო ოპერაციის  "ყალბი დროშის"  მსვლელობისას, რომელსაც ხელმძღვანელობდა ჟანდარმერიის გენერალი ველი ქუჩუკი (ის გაასამართლეს ერგენეკონის საქმეზე). მკვლელობაში ისლამისტები დაადანაშაულეს. ერგენეკონის საქმეზე დაკავებულმა ოსმან ილდირიმმა ჩვენება მისცა, რომ ოსმან გურბუზმა ჰაბლემითოღლუ მოკლა დაკავებულ ველი ქუჩუკისა და მუზაფერ თეკინის ბრძანებით.
სხვა თეორიის მიხედვით, ჰაბლემითოღლუ მოკლა ერგენეკონმა გერმანულ არასამთავრობო ორგანიზაციებთან თანამშრომლობით, რომლის მომზადებაზე პასუხისმგებელი იყო გერმანული საიდუმლო სამსახური GSG 9 (მოტივი უკავშირდებოდა ბერგამის პრობლემას). ბედრეტინ დალანს, ლტოლვილს და ერგენეკონის საქმეში პირველ ეჭვმიტანილს, სავარაუდოდ აქვს გერმანიის ფედერალური სადაზვერვო სამსახურის მიერ გაცემული ყალბი პასპორტი.
სიცოცხლის ბოლო წლებში ჰაბლემითოღლუ ყურადღებას ამახვილებდა გიულენის მოძრაობის მხილებაზე. თავის წიგნში სახელწოდებით "Köstebek" დაწერა, რომ ეს მოძრაობა იყო ტერორისტული ორგანიზაცია, რომელმაც შექმნა არსებული ხელისუფლების ალტერნატიული ორგანიზაცია. ავტორი მოკლეს წიგნის გამოცემამდე ხუთი დღით ადრე. მისი წიგნის შესავლის ბოლო ნაწილში მან დაწერა:
ჰაბლემითოღლუმ სავარაუდოდ იცოდა, რომ ის შეიძლებოდა გამხდარიყო შეთქმულების მსხვერპლი, ვინაიდან ქალიშვილები რჩევას ეკითხებოდნენ, თავდასხმის შემთხვევაში როგორ ემოქმედათ.
მკვლელობის დღეს ის სახლიდან სურსათის საყიდლად გავიდა. სათვალთვალო კამერების და ქვითრების მიხედვით, მან მაღაზია ადგილობრივი დროით 20:05 საათზე დატოვა. რამდენიმე წუთის შემდეგ მოკლეს სახლში დაბრუნებისას.
სქოლიო
კატეგორია:დაბადებული 28 ნოემბერი კატეგორია:დაბადებული 1954 კატეგორია:გარდაცვლილი 19 დეკემბერი კატეგორია:გარდაცვლილი 2002 კატეგორია:თურქი ისტორიკოსები კატეგორია:თურქი მეცნიერები კატეგორია:მოკლულები ეროვნების მიხედვით
სამხრეთი პერთი
სამხრეთი პერთი (South Perth) — ქალაქი დასავლეთ ავსტრალიაში. სამხრეთი პერთი არის დასავლეთ ავსტრალიის შტატის დასახლებული პუნქტი. 2011 წლის აღწერის მონაცემებით მისი მოსახლეობა შეადგენს 40 739 ადამიანს. ქალაქის ფართობია 19,8 კმ². სამხრეთი პერთი 4 კილომეტრითაა დაცილებული შტატის ადმინისტრაციულ ცენტრ პერთს და მოქცეულია ამავე ქალაქის აგლომერაციაში. დაარსდა 1892 წელს და ქალაქია 1959 წლიდან. ქალაქის მერია ჯეიმზ ბესტი. ყველაზე ცხელი თვეებია იანვარი და თებერვალი, ხოლო ყველაზე ცივი — ივლისი და აგვისტო.
სქოლიო
კატეგორია:დასავლეთ ავსტრალიის ქალაქები
უნივერსიტეტის პრეს-კლუბი
უნივერსიტეტის პრეს-კლუბი — არაფორმალური სტუდენტური გაერთიანება, რომელიც შეიქმნა 1987 წელს თბილისის სახელმწიფო უნივერსიტეტის სტუდენტების მიერ. მისი დამფუძნებლები იყვნენ ნანა ბოკუჩავა, თედო ისაკაძე, ნიკო ნიკოლოზიშვილი, დათო ტურაშვილი, ფიქრია ჩიხრაძე, ლელა ჯაფარიძე და სხვები. იყო ერთ–ერთი ყველაზე აქტიური და გავლენიანი ორგანიზაცია ეროვნული მოძრაობის დროს. უნივერსიტეტის პრეს-კლუბი სათავეში ედგა სტუდენტურ მოძრაობას, რომელიც თავდაპირველად გაერთიანდა ტრანსკავკასიური რკინიგზის პროექტის საწინააღმდეგოდ და დავითგარეჯას მონასტრის ტერიტორიიდან საბჭოთა ჯარების სავარჯიშო პოლიგონის გატანის იდეის გარშემო. მისი გავლენით შეიქმნა საქართველოს სხვადასხვა უმაღლეს სასწავლებლებში სტუდენტური პრეს-კლუბები. პრეს-კლუბი უშვებდა სპეციალურ ჩანართს – „სტუდენტური ფურცელი“, გაზეთ „თბილისის უნივერსიტეტის“ დამატების სახით, რომელიც დიდი პოპულარობით სარგებლობდა არა მარტო სტუდენტებში, არამედ საბჭოთა რეჟიმის საწინააღმდეგოდ განწყობილ საზოგადოებაში.
რესურსები ინტერნეტში
კატეგორია:საქართველოს დისიდენტური ორგანიზაციები
ბუკიტ-ტიგაპულუჰის ეროვნული პარკი
ბუკიტ-ტიგაპულუჰი (Taman Nasional Bukit Tiga Puluh - ცამეტი ბორცვის ეროვნული პარკი) — ეროვნული პარკი ინდონეზიაში. მდებარეობს კუნძულ სუმატრის აღმოსავლეთ ნაწილში. მოიცავს 143 223 ჰექტარს. ძირითადად შედგება დაბლობის ტროპიკული ტყეებისაგან. გავრცელებულია საფრთხის ქვეშ მყოფი მრავალი სახეობა, მათ შორის სუმატრის ორანგუტანი, სუმატრის ვეფხვი, სუმატრის სპილო, სუმატრის მარტორქა და აზიური ტაპირი, ისევე როგორც საფრთხის ქვეშ მყოფი მრავალი ფრინველი. ტერიტორია დასახლებულია ორანგ რიმბას ხალხებით.
ეროვნულ პარკს დიდ საფრთხეს უქმნის ხე–ტყის უკანონო ჭრა და ზეთის პალმის პლანტაციები.
სქოლიო
კატეგორია:ინდონეზიის ეროვნული პარკები კატეგორია:სუმატრის დაცული ტერიტორიები კატეგორია:რიაუს გეოგრაფია კატეგორია:ჯამბის გეოგრაფია კატეგორია:რიაუს ღირსშესანიშნაობები კატეგორია:ჯამბის ღირსშესანიშნაობები
ჰაინც-კრისტიან შტრახე
thumb|ჰაინც-კრისტიან შრახე ([[2008)]] ჰაინც-კრისტიან შტრახე, რომელიც ცნობილია როგორც (HC Strache) ჰაცე შტრახე, (დ. 12 ივნისი, 1969, ვენა) — ავსტრიელი პოლიტიკოსი ავსტრიის თავისუფლების პარტიიდან. ჰ.-კ. შტრახე არის ამჟამად თავისუფლების პარტიის კლუბობმანი ავსტრიის ეროვნულ საბჭოში, იგი არის ასევე ავსტრიის თავისუფლების პარტიის თავმჯდომარე.
პოლიტიკური ხაზი
ავსტრიელი პოლიტოლოგის, ანტონ პელინკას აზრით კი ჰ.-კ. შტრახეს და მისი პარტიის იდეოლოგიის მხოლოდ მემარჯვენე პოპულისტურად შეფასება საკითხის სერიოზულობის მეტისმეტი, თუ არ განზრახვითი გაუბრალოება იქნებოდა. ანტონ პელინკას აზრით მართებული კლასიფიკაციის მიხედვით შტრახე და მისი თანამოაზრე პარტიელები ავსტრიის მემარჯვენე ექსტრემისტულ სცენას უნდა მიეკუთვნონ.
ჰ.-კ. შტრახე და ქართული თემატიკა
პრესიდან ცნობილია ამ პიროვნებისა და მისი პარტიის კავშირების შესახებ რუსეთის ნაციონალისტებთან.
ავსტრიის პრესას არ დარჩენია შეუნიშნავი მისი მჭიდრო, ფრიად სიმბიოზური კავშირების შესახებ რუსეთელ ქართველ საქმოსნებთან, მათ შორის ლევან პირველთან.
2008 წლის დეკემბერში იგი იმყოფებოდა მოსკოვში, სადაც მან მკვეთრად გამოხატული ანტიქართული, ანტიევროპული და ანტიდასავლური პოზიცია დაიჭირა რუსეთ-საქართველოს ომთან დაკავშირებით; მან დაადანაშაულა ევროკავშირი „აგვისტოს ცნობილი მოვლენების დროს გამოჩენილი ცალმხრივობისათვის“. (ამ თემასთან დაკავშირებით ვრცლად იხილეთ ინტერვიუს ჩანაწერი სტატიის ბოლო ქვეთავში სათაურით „რესურსები ინტერნეტში“.)
რესურსები ინტერნეტში
კატეგორია:ავსტრიელი პოლიტიკოსები კატეგორია:ავსტრიის პარლამენტის წევრები (ვენა) კატეგორია:ეროვნული საბჭოს დეპუტატი (ავსტრია) კატეგორია:ავსტრიის თავისუფლების პარტიის წევრი კატეგორია:დაბადებული 12 ივნისი კატეგორია:დაბადებული 1969
1185
თარიღი უცნობია
*
კუტუშევო (მელეუზის რაიონი)
2010 წლის მონაცემებით სოფელში ცხოვრობს 490 ადამიანი. რაიონულ ცენტრ მელეუზიდან დაშორებულია 6 კილომეტრით. უახლოესი რკინიგზის სადგურია მელეუზი, რომელიც დაშორებულია 6 კმ-ით.
Fusiturricula
Fusiturricula — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
22 მაისი
22 მაისი — გრიგორიანული კალენდრის 142-ე დღე (ნაკიან წლებში - 143-ე დღე). წლის ბოლომდე დარჩენილია 223 დღე.
იხილეთ აგრეთვე
სხვა თვეები
0522
ალიმე აბდენანოვა
ალიმე აბდენანოვა ( Alime Abdenanova; 1924 წლის 4 იანვარი, ქერჩი, ყირიმის ასსრ, რსფსრ, სსრკ — 5 აპრილი, 1944 წელი, სიმფეროპოლი, ყირიმის გენერალური ოლქი, რაიხსკომისარიატი უკრაინა, მესამე რაიხი ) —  წარმოშობით ყირიმელი თათარი   საბჭოთა სამხედრო, დიდი სამამულო ომის მონაწილე,  პრიმორსკის არმიის შტაბის დაზვერვის განყოფილების რეზიდენტი. წითელი დროშის ორდენის კავალერი (1944). რუსეთის ფედერაციის გმირი (2014, გარდაცვალების შემდგომ).
მილანური დერბი
მილანური დერბი, იგივე „დერბი დელა მადონინა“ (derby della Madonnina) — თანაქალაქელი საფეხბურთო კლუბების, „მილანისა“ და „ინტერის“ დაპირისპირება. ამ ორი გუნდის შეხვედრა მსოფლიო ფეხბურთში განსაკუთრებულ ინტერესს იწვევს. გუნდები ერთ სტადიონზე, სან სიროზე, თამაშობენ და, შესაბამისად, დერბიც ყოველთვის ამ არენაზე იმართება. მილანური კლუბები, გარდა სერია A-ისა და იტალიის თასისა, უეფა-ს ჩემპიონთა ლიგაზეც შეხვედრიან ერთმანეთს.
ალიმე აბდენანოვა
დიდი სამამულო ომის დროს, 1943 წლის შემოდგომაზე, წითელი არმიის ჯარისკაცი აბდენანოვა შეაგზავნეს ყირიმში, რომელიც ოკუპირებული იყო მესამე რაიხის მიერ, სადაცსადაზვერვო ჯგუფის შემადგენლობაში ასრულებდა საბჭოთა სარდლობის დავალებებს. მან მოიპოვა ინფორმაცია ქერჩის ნახევარკუნძულზე განლაგებული გერმანიისა და რუმინეთის ჯარების შესახებ. 1944 წლის თებერვალში ჯგუფი გამოაშკარავდა და მისი ყველა წევრი დააპატიმრეს. სასტიკი წამებისა და ხანგრძლივი დაკითხვების შემდეგ, იგი დახვრიტეს 1944 წლის 5 აპრილს სიმფეროპოლში, წითელი არმიის მიერ ყირიმის განთავისუფლების ოპერაციის დაწყებამდე სამი დღით ადრე.
ადრეული წლები
დაიბადა 1924 წლის 4 იანვარს ქერჩის გარეუბანში (სხვა წყაროების მიხედვით სოფელ ძერმაი-კაშიკში ), ყირიმელი თათრების  მესელმე და სეიტ-ოსმან ბორასანოვები ოჯახში. მამა მუშაობდა ვოიკოვის სახელობის ქერჩის მეტალურგიულ ქარხანაში. დედა გაიზარდა მეზობელ სოფელ მაიაკ-სალინში, მრავალშვილიან ღარიბ ოჯახში. იგი 17 წლის ასაკში დაქორწინდა. 1926 და 1929 წლებში ბორასანოვებს კიდევ ორი გოგონა შეეძინათ — ასიფე და ფერუზე. 1930 წელს მესელმე გარდაიცვალა ტიფისგან, ერთი წლის შემდეგ კი — სეიტ-ოსმანი. ბავშვები ბებიამ რევიდემ და ბიძა მუედინმა წაიყვანეს.
მილანური დერბი
დერბის დასაწყისი
1899 წლის 16 დეკემბერს ინგლისელმა ალფრედ ედვარდსმა შექმნა გუნდი, რომელსაც „მილანის კრიკეტისა და ფეხბურთის კლუბი“ უწოდა. 9 წლის განმავლობაში ეს ერთადერთი კლუბი იყო ქალაქში, 1908 წელს კი უცხოელი ფეხბურთელები გამოეყვნენ და შექმნეს „ინტერნაციონალე“, რომელსაც ახლა შემოკლებით „ინტერს“ უწოდებენ. ამ ორი კლუბის დაპირისპირება სწორედ იმ დღიდან დაიწყო.